 **บันทึกข้อความ**

**ส่วนราชการ**  กรมตรวจบัญชีสหกรณ์ สำนักบริหารกลาง โทร. 0 2628 5240 – 59 ต่อ 2122

**ที่** กษ ๐๔๐๑/ว ๗๘๗ **วันที่** ๒๒ มิถุนายน 2559

**เรื่อง** ขอเชิญร่วมอนุโมทนาถวายผ้าพระกฐินพระราชทานกรมตรวจบัญชีสหกรณ์ ประจำปีพุทธศักราช 2559

เรียน

 ด้วยกรมตรวจบัญชีสหกรณ์ ได้รับพระราชทานผ้าพระกฐิน ประจำปีพุทธศักราช 2559 ไปถวาย ณ วัดมณีสถิตกปิฏฐาราม ตำบลอุทัยใหม่ อำเภอเมืองอุทัยธานี จังหวัดอุทัยธานี ในวันอาทิตย์ที่ 6 พฤศจิกายน 2559 เวลา 10.00 น.

 กรมตรวจบัญชีสหกรณ์ ขอเรียนเชิญท่านและเจ้าหน้าที่ในหน่วยงานร่วมอนุโมทนาในการถวายผ้าพระกฐินพระราชทาน ในครั้งนี้โดยทั่วกัน ทั้งนี้ สามารถแสดงความจำนงร่วมบริจาคปัจจัยโดยเสด็จพระราชกุศล ได้ที่กลุ่มบริหารงานคลัง สำนักบริหารกลาง กรมตรวจบัญชีสหกรณ์ หรือดำเนินการ ดังนี้

 1. ส่งธนาณัติ หรือตั๋วแลกเงินไปรษณีย์ สั่งจ่ายไปรษณีย์วังเทวะเวสม์ 10205 ในนาม นางเพ็ญศรี รักจำรูญ กลุ่มบริหารงานคลัง สำนักบริหารกลาง กรมตรวจบัญชีสหกรณ์ เลขที่ 12 ถนนกรุงเกษม แขวงวัดสามพระยา เขตพระนคร กรุงเทพมหานคร 10200 โทรศัพท์ 0 2628 5240 – 59 ต่อ 2208, 2214

 2. โอนเงินเข้าบัญชีธนาคารกรุงไทย จำกัด (มหาชน) สาขาถนนวิสุทธิกษัตริย์ ชื่อบัญชี **“กฐินพระราชทานกรมตรวจบัญชีสหกรณ์ ปี 2559**” บัญชีเลขที่ 006-0-18780-8 พร้อมส่งสำเนา ใบโอนเงินและชื่อผู้บริจาคให้กรมตรวจบัญชีสหกรณ์ทราบ ทางโทรสารหมายเลข 0 2628 5751, 0 2628 5747

 จึงเรียนมาเพื่อเชิญชวนท่าน และผู้มีจิตศรัทธาร่วมบริจาคทรัพย์ตามกำลังศรัทธา และด้วยกุศลเจตนาแห่งจิตศรัทธาในครั้งนี้ ขออำนาจคุณพระศรีรัตนตรัย และสิ่งศักดิ์สิทธิ์ทั้งหลาย จงดลบันดาลให้ทุกท่านประสบแต่ความสุขความเจริญ ทุกประการเทอญ



 (นายสมปอง อินทร์ทอง)

 อธิบดีกรมตรวจบัญชีสหกรณ์